### Resumé

En privat bygherre har anmodet om en lokalplan for [adresse] 22, 24, 26 og 28 i Vejle til offentlige formål. På ejendommen ligger [adresse] og [adresse].

Bygherre vil gerne etablere en udvidelse til [adresse]. Udvidelsen består af en værelsesfløj i tre etager, en mellembygning med foyer og en ny undervisningsbygning i to etager med sportsfaciliteter. Udvidelsen bygges på den vestlige side af eksisterende skolebebyggelse. Byggeriet placeres, hvor der i dag ligger tre lærerboliger og på den østlige side af en fodboldbane. Samtidig ønskes et større byggefelt, som muliggør endnu en tilbygning mod vest i fremtiden.

### Sagsfremstilling

##### Lokalplanens indhold

*![](data:image/jpeg;base64...)*

*Figur 1: Kort over lokalplanområdet.*

*![](data:image/jpeg;base64...)*

*Figur 2: Fremsendt luftfoto med udkast til fremtidige forhold i lokalplanområdet.*

*![](data:image/jpeg;base64...)*

*Figur 3: Udkast til udvidelsen af [adresse] vist med orange og eksisterende skolebebyggelse vist med grå.*

![](data:image/jpeg;base64...)

*Figur 4: Luftfoto med udkast til fremtidige forhold med endnu en udvidelse mod vest i fremtiden. Mulige udvidelser er vist med en hvid stiplet linje.*

En privat bygherre har anmodet om en lokalplan for [adresse] 22, 24, 26 og 28 i Vejle til offentlige formål. På ejendommen ligger [adresse] og [adresse]. Lokalplanområdet er cirka 6,6 ha og omfatter det eksisterende skoleområde med udendørs sportsarealer. Lokalplanområdet afgrænses af [adresse] mod nord, øst og syd. Ved det nordvestlige hjørne af lokalplanområdet ligger flere lærerboliger og to almindelige boliger mellem skolens sportsplads og [adresse]. Mod vest afgrænses lokalplanområdet af et parcelhuskvarter ved Nørrebjerget og Nørrediget. Længere mod vest ligger [adresse]. Terrænet i lokalplanområdet falder mod syd.

Formålet med lokalplanen er at muliggøre, at der etableres en udvidelse til [adresse]. Udvidelsen består af to større bygninger, forbundet af en lille mellembygning som et H, der bygges på den vestlige side af eksisterende skolebebyggelse. Den nye bebyggelse placeres, hvor der i dag ligger tre lærerboliger og i den østlige side af en fodboldbane. Længst mod vest etableres en værelsesfløj i tre etager. Mellembygningen rummer en foyer, og mod den eksisterende skolebebyggelse etableres en ny undervisningsbygning i to etager med sportsfaciliteter. I forbindelse med den nye bebyggelse etableres en udendørs aktivitetsplads med træterrasser og multibane. Derudover er det hensigten at etablere et større cykelskur i den nordlige del af området.

Klaus Jeppesen og undervisningsbygningen etableres med saddeltag for at bibeholde samme formsprog som de eksisterende bygninger, hvor gavlmotivet går igen langs ankomstvejen. Der er drøftet flere muligheder omkring materialevalg, blandt andet røde teglsten ligesom mange af de eksisterende bygninger, sort pladebeklædning, som er benyttet på én af hallerne ved højskolen, eller sort træ som er benyttet på flere skure i området. Et andet alternativ er en rød pladebeklædning, som kan give en reference til farven i de røde teglsten, dog uden at være det samme materiale.

Bygherre ønsker et større byggefelt på grunden, som muliggør at opføre endnu en udvidelse af skolen mod vest, hvis behovet for mere plads opstår på længere sigt i et 10-15 års perspektiv. Omfang og placering af byggefeltet fastlægges i den videre proces.

Bygherre har også en hensigt om at etablere en udvidelse af skolens kantine. Udvidelsen vil ligge i et gårdrum omkranset af den eksisterende bebyggelse. Samtidig arbejdes der med etablering af en ny bebyggelse, som kaldes Trine Thygesen, i områdets sydligste del. Trine Thygesen er en rund bygning med undervisningslokaler og faciliteter til madlavning samt bålhytte. Udvidelse af kantine og opførelse af skovsatellitten behandles i forhold til en byggetilladelse forud for at lokalplanforslaget kommer i offentlig høring.

##### Særlige planmæssige forhold

I forbindelse med udarbejdelse af lokalplanforslaget afklares materialevalg til facaderne.
Løsninger til vandhåndtering undersøges nærmere i den videre proces, da en større del af området er befæstet pga. fodboldbaner og bebyggelse.

##### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen vurderes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1429 igangsættes.

### Beslutning

Godkendt.